JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Ka Bahrein sõlmis Iisraeliga diplomaatilised suhted
President Trumpi soovitatakse Nobeli preemia kandidaadiks
Iisrael suleb koroona tõttu kolmeks nädalaks uksed
Möll Iisraeli ja Araabia Ühendemiraatide rahulepingu ümber
ei jõudnud veel vaibudagi, kui president Trump teatas,
et juba teine Pärsia lahe riik Bahrein
tunnustab Iisraeli diplomaatiliselt ja sõlmib rahulepingu.
Võrreldes Emiraatidega on Bahreini olukord veidi erinev,
kuna kuningriiki juhib sunniitlik valitseja,
aga 70 % rahvastikust on šiiidid.
Mõlemad lepingud plaaniti sõlmida 15. septembril Valges Majas,
USA presidendi kabinetis Washingtonis.
"See on juba teine ajalooline murrang.
Kaks suurt Iisraeli sõpra - AÜE ja Bahreini kuningriik
allkirjastasid rahulepingu samal päeval,"
kirjutas president Trump Twitteris.
Iisraeli peaminister Netanyahu tervitas suure rahuloluga
ka Bahreini kaasamist rahuringi ja diplomaatilisse tunnustamisse,
ning tänas samas president Trumpi
ainulaadse, ajalukku mineva riigimehelikkuse eest.
Samas julgustas ta teisi regiooni araabiamaid
ühinema uue rahuajastuga, signaliseerides samas palestiinlastele,
et on aeg haarata kinni unikaalsest võimalusest
Iisraeliga suhted normaliseerida.
Peaminister Netanyahu sõnum palestiinlastele
näis siiski kurtidele kõrvadele kõlavat,
sest nii Palestiina omavalitsus Läänekaldal
kui Gazat valitsev Hamas mõistsid Bahreini kuninga karmilt hukka,
väites, et ta andis noahoobi selga palestiinlastele ja islami pürgimustele.
Araabia Liiga positiivne hoiak mõlema rahuleppe suhtes
tühistab ja muudab võimatuks rahu ja kahe riigi lahenduse,
ning nii tuleb Hamasi esindaja sõnul
palestiinlaste asja edendamiseks relvastatud vastupanu intensiivistada.
Sama sõnumiga ühines ka palestiinlaste pealäbirääkija S. Erekat,
kes tõdes, et Bahreini meetodid
annavad Palestiina okupeerijale vaid uusi volitusi,
ja õhutavad samas äärmuselementide relvastatud võitlust
Palestiina õiguste eest.
USA presidendi D. Trumpi väimees Jared Kushner
püüdis rahustada palestiinlaste tundmusi avaldusega
kohe pärast Iisraeli tunnustamist Bahreini poolt.
Ta õhutas Mahmoud Abbasi valitsust võimalusest haarama
ja alustama rahukõnelusi Iisraeliga
Trumpi poolt jaanuaris esitatud plaani alusel.
"Toetame endiselt kahe riigi lahendust,
kuid see eeldab, et palestiinlased tulevad selle üle läbi rääkima
ega tõrju plaani juba ette tagasi,
isegi uurimata kõiki võimalusi, mida see sisaldab.
On fakt, et Iisrael valitseb ja asustab suurt osa maast,
ning meie sihiks on,
et mida kiiremini jõutakse põhjaliku lepinguni palestiinlastega,
seda paremad on ka tingimused, mis nad saavad," rääkis Kushner.
Pärsia ja Omaani lahe sultanaat Omaan avaldas suurt rahulolu
nii Araabia Ühendemiraatide kui Bahreini otsuste suhtes
tunnustada Iisraeli ja rahuleping sõlmida.
Omaanil ja Iisraelil on juba kaua head suhted olnud,
küll ilma diplomaatilise tunnustuseta,
kuigi Iisraeli peaminister Netanyahu 2018. a reis Omaani
oli peaaegu riigivisiidi tasemel.
Toona arutas ta kogu Lähis-Ida hõlmavat rahuplaani
riigi toonase valitseja sultan Qaboosiga.
Iisraeli luure eest vastutav minister Eli Cohen
rääkis intervjuus augusti keskel, kohe pärast AÜE lepingut,
et ka Omaan võib peagi Iisraeliga diplomaatilised suhted sõlmida.
Omaan on traditsiooniliselt üks mõõdukamaid araabiariike
ja on säilitanud juba pikalt suhteid nii USA ja Iisraeli
kui ka sunniitliku araabiamaailma põhivaenlase Iraaniga.
Iisraeli diplomaadid vaatavad võimalikule tunnustamisele mõeldes
ka Tšaadi Vabariigi poole Aafrikas.
Üks maailma kõigi aegade parimaid ja kuulsamaid jalgpallureid,
Hispaania Barcelonat esindav Lionel Messi
on lubanud end kolmeks aastaks Iisraeli firma OrCam saadikuks.
Firma arendab muuhulgas seadmeid nägemispuudega inimestele,
mis aitavad neil ühiskonnas paremini hakkama saada
ja jõuda paremini vajaliku abini, ütles firma esindaja.
Firma toode OrCam My Eye ehk 'minu silm'
on pöördeline seade vaegnägijatele
ja oleme rõõmsad, et just Lionel Messi on lubanud selle saadikuks hakata,
öeldi firmast.
Messi oli ka 2017. aastal
Iisraeli tehnoloogiafirma Sirin Labs saadikuks maailmas.
Iisraeli valitsus on otsustanud
lubada 2000-l Falash Mura kogukonna liikmel
veel käesoleva aasta jooksul Etioopiast Iisraeli kolida.
Nad on osa 4500 inimesest,
kes ootavad riigi pealinnas Addis Abebas oma võimalust
esiisade maale naasta.
Projekti maksumuseks on ca 180 miljonit seeklit
ehk ca 47 mln eurot
ja see peaks aitama ka ülejäänud järjekorras ootajail
järgmise kahe aasta jooksul Iisraeli jõuda.
Immigratsiooni piirab hetkel eelkõige eluasemedefitsiit
ja ehitusmaa kõrge hind,
kuid president Trumpi rahuplaani teostumine
Iisraeli ja palestiinlaste vahel aitaks ka selles vallas.
Norra parlamendi konservatiivse Progressipartei liige
Christian Tybring-Gjedde on saatnud Nobeli preemia komiteele ettepaneku,
kus esitab USA presidendi Donald Trumpi
2021. a Nobeli rahupreemia kandidaadiks.
Ettepanek tehti pärast seda,
kui Trumpi valitsusel õnnestus vahendada rahu Iisraeli ja AÜE vahel.
Pärast Bahreini kuningriigi ühinemist Iisraeli tunnustavate riikidega,
on poolthäälte hulk Trumpi Nobeli-kandidatuurile üha kasvanud.
Tybring-Gjedde sõnul on Trump teinud Lähis-Ida rahu heaks rohkem
kui paljud teised kunagi Nobeli preemia saanud isikud.
Ta viitas eriti USA eelmisele presidendile Barack Obamale
ja tolle rahupreemiale,
tunnistades oma hämmastust preemia andmise üle Obamale,
kuigi too polnud toona selle heaks veel midagi teinud.
Iisraeli valitsus otsustas sulgeda kolmeks nädalaks riigi piirid,
alates reedest, Rosh HaShana eelõhtust 18.09.
Sellega piiratakse inimeste liikumist kaugemale kui 500 m oma kodudest.
See tähendab, et suletakse ka koolid, hotellid,
ostukeskused ja avalik transport,
sest valitsus püüab vähendada koroonanakkuste arvu
vähem kui 1000ni päevas.
Valitsuse otsus johtus otseselt sellest,
et nakatunute arv lähenes juba 4000-le päevas
ja koguarv ületas juba 160 000.
Ka taudi tõttu surnute arv tõusis juba 1200 lähedale.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee